Aulo Postumio Albo Regilense

Aulo Postumio Albo Regilense (latinez Aulus Postumius Albus Regilensis), erromatar kontsul bat izan zen K.a. 496an, Tito Verginio Trikosta Zelimontanorekin batera, baita Postumia genseko patriziar familia nagusietako batetako kidea ere.

Albo Postumio, Tito Livioren arabera, diktadorea izan zen K.a. 498an, latindarrak garaitu zituenean Regilo lakuko gudu handian. Mito erromatarrak dioenez, Castor eta Poluxek parte hartu zuten gudu honetan, erromatarren alde eginez, eta, ondorioz, diktadoreak, Dioskuroei tenplu bat eskaini zien foroan. Kontsul izan zen K.a. 496an, urte liburu batzuen arabera, Regilo lakuko gudua gertatu zen urtea, eta hau da Dionisio Halikarnasokoak ematen dion urtea.

Kategoria:Antzinako Erromako kontsulak
Kategoria:Diktadoreak
Kategoria:K.a. V. mendeko biografiak
Kategoria:Antzinako Erromako diktadoreak